**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 31. januára 2018**

**K bodu 7**

**Inauguračná prednáška –** doc. PaedDr. Mária Pisoňová, PhD. v odbore Pedagogika

Doc. PaedDr. Mária Pisoňová, PhD. predniesla pred VR PF UMB inauguračnú prednášku na tému:*Postuláty a determinanty procesu riadenia školskej organizácie.*

Oponenti sa vyjadrili k inauguračnému konaniu, potom nasledovala diskusia.

Prof. PhDr. Jolana Hroncová, PhD., predsedníčka inauguračnej komisie, v zmysle Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 4 ods. 11, predložila VR PF UMB závery z rokovania inauguračnej komisie. Inauguračná komisia vyhodnotila plnenie podmienok podľa § 76 ods. 5 a 7 zákona č. 131/2002 o vysokých školách a podľa kritérií na získanie titulu profesor. Na základe predložených dokladov, oponentských posudkov a odborného posúdenia úrovne prednesenej inauguračnej prednášky celkovo zhodnotila pedagogickú a vedeckú činnosť doc. PaedDr. Márii Pisoňovej, PhD., a v tajnom hlasovaní rozhodla, že doc. PaedDr. Mária Pisoňová, PhD., spĺňa podmienky pre udelenie vedecko-pedagogického titulu profesor v odbore Pedagogika. Výsledok hlasovania: za: 4, proti: 0, neplatné: 0.

Rozhodnutie č. 12/1

V zmysle zákona č. 131/2002 Z. z. o vysokých školách a § 5 Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o návrhu na udelenie titulu profesor** (za: 24, proti: 0, neplatné hlasovacie lístky: 0) **doc. PaedDr. Márii Pisoňovej, PhD. v odbore Pedagogika.**

V Banskej Bystrici, 06. 02. 2018

doc. PaedDr. Štefan Porubský, PhD.

predseda VR PF UMB

dekan

Za správnosť:

Mgr. Miroslava Fudorová

referát pre vedu, výskum a umenie